Franc Ksaver Lukman - Wikipedija, prosta enciklopedija

# Franc Ksaver Lukman

### Iz Wikipedije, proste enciklopedije

Franc Ksaver Lukman, slovenski teolog, patrolog, dopisni član SAZU, * 24. oktober 1880, Loke pri Sv. Juriju ob Taboru, v bližini Žalca, † 12. junij 1958, Ljubljana.

Po gimnaziji, ki jo je obiskoval v Mariboru se je šolal kot gojenec papeškega kolegija Germanik v Rimu na Gregoriani. Tam je dosegel doktorata iz filozofije in teologije. Leta 1905 je bil posvečen v duhovnika. 1906-08 je kaplanoval v Slovenski Bistrici in v tem času dopolnil svoje znanje iz klasičnih jezikov in književnosti na Univerzi v Gradcu. Leta 1908 je začel predavati na Visoki bogoslovni šoli v Mariboru, od leta 1919 pa na Univerzi v Ljubljani, kjer je predaval 32 let na Teološki fakulteti historično dogmatiko, zgodovino starokrščanskega slovstva in zgodovino prvih treh stoletij krščanstva. Večkrat je bil dekan Teološke fakultete, 1926/27 pa tudi rektor univerze. Bil je urednik Slovenskega biografskega leksikona (avtor ok. 180 gesel), od leta 1940 pa tudi dopisni član Slovenske akademije znanosti in umetnosti (SAZU). Bil je odličen glasbenik in je avtor več zborovskih in bogoslužnih pesmi.

V teologiji se je odlikoval zlasti kot patrolog. Napisal je vrsto odmevnih znanstvenih patroloških razprav. Začel je tudi z načrtnim izdajanjem besedil cerkvenih očetov v slovenščini, kjer je sam opravljal velik del prevajanja in komentiranja. V letih 1938-1944 je tako izšlo 8 njegovih prevodov: dela apostolskih očetov, Ciprijana, Hieronima, Janeza Krizostoma in Avguština; v tipkopisu pa so ostali še njegovi prevodi Avguština, Gregorija iz Nise, Janeza Krizostoma, Gregorija Velikega in Tertulijana.

## [uredi] Glej tudi

- seznam slovenskih teologov
- seznam slovenskih patrologov
- seznam slovenskih akademikov
- seznam članov Slovenske akademije znanosti in umetnosti
- seznam rektorjev Univerze v Ljubljani
- seznam slovenskih urednikov
- seznam slovenskih glasbenikov
- seznam slovenskih prevajalcev
- seznam slovenskih filozofov
- seznam slovenskih leksikografov

Vzpostavljeno iz »http://sl.wikipedia.org../../../f/r/a/Franc_Ksaver_Lukman_4dc8.html«

Kategorije: Rojeni leta 1880 | Umrli leta 1958 | Slovenski filozofi | Slovenski teologi | Slovenski katoliški duhovniki | Slovenski pedagogi | Rektorji Univerze v Ljubljani | Slovenski uredniki | Slovenski leksikografi | Slovenski akademiki | Člani Slovenske akademije znanosti in umetnosti | Slovenski glasbeniki | Slovenski prevajalci | Predavatelji na Teološki fakulteti v Ljubljani

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje